rejauldu/bengali-wikipedia huggingface dataset:
লুকা রোমেরো (, ; জন্ম: ১৮ নভেম্বর ২০০৪) হলেন একজন মেক্সিকীয়-আর্জেন্টিনীয় পেশাদার ফুটবল খেলোয়াড়। তিনি বর্তমানে ইতালীয় ক্লাব এসি মিলান এবং আর্জেন্টিনা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৯ সালে, রোমেরো আর্জেন্টিনা অনূর্ধ্ব-১৫ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন।  প্রারম্ভিক জীবন লুকা রোমেরো ২০০৪ সালের ১৮ই নভেম্বর তারিখে মেক্সিকোর দুরাঙ্গো সিটিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল রোমেরো আর্জেন্টিনা অনূর্ধ্ব-১৫, আর্জেন্টিনা অনূর্ধ্ব-১৭ এবং আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৯ সালে তিনি আর্জেন্টিনা অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় চার বছরে ৮ ম্যাচে অংশগ্রহণ করে ২টি গোল করেছেন।  তথ্যসূত্র  বহিঃসংযোগ     বিষয়শ্রেণী:২০০৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মেক্সিকীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:ইউনিয়ন দেপোর্তিভা আলমেরিয়ার খেলোয়াড় বিষয়শ্রেণী:লাৎসিয়ো স্পোর্টস ক্লাবের খেলোয়াড় বিষয়শ্রেণী:এসি মিলানের খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:রিয়াল ক্লাব দেপোর্তিভো মায়োর্কার খেলোয়াড় বিষয়শ্রেণী:রিয়াল ক্লাব দেপোর্তিভো মায়োর্কা বি-এর খেলোয়াড় বিষয়শ্রেণী:দেপোর্তিভো আলাভেসের খেলোয়াড় বিষয়শ্রেণী:স্পেনের নাগরিকীকৃত নাগরিক বিষয়শ্রেণী:ইতালিতে প্রবাসী ফুটবলার বিষয়শ্রেণী:ক্রুস আসুলের ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার
আবদুল গনি মালিক জম্মু ও কাশ্মীরের একজন ভারতীয় রাজনীতিবিদ এবং জম্মু ও কাশ্মীর জাতীয় সম্মেলনের সদস্য। মালিক উধমপুর জেলার গুলাবগড় আসন থেকে জম্মু ও কাশ্মীর বিধানসভার সদস্য। Jora unfurls tricolor at ReasiSitting and previous MLAs from Gulabgarh Assembly ConstituencyWith 13 New Faces, Omar’s Cabinet Goes Lopsided   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:জম্মু ও কাশ্মীরের জনতা দলের রাজনীতিবিদ বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:উধমপুর জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ১৯৯৬-২০০২ বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮ বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪
জামিয়া মিফতাহুল উলুম (; ) হলো ভারতের একটি ইসলামি শিক্ষাপ্রতিষ্ঠান। এটি ভারতের উত্তর প্রদেশ রাজ্যের মাউ জেলার শাহী কাটরা শহরে অবস্থিত। এটি ১৮৭৭ সালে ইমামুদ্দিন পাঞ্জাবি এই মাদ্রাসাটি প্রতিষ্ঠা করেন।Majalla Al-Miftah   প্রাক্তন ছাত্র   আসির আদ্রাভী  মাহফুজুর রহমান নামি  জাফিরুদ্দিন মিফতাহি  মাহফুজুর রহমান মিফতাহি   তথ্যসূত্র    আরো দেখুন  দেওবন্দি বিশ্ববিদ্যালয়ের তালিকা  বিষয়শ্রেণী:ভারতের দেওবন্দি মাদ্রাসা বিষয়শ্রেণী:উত্তরপ্রদেশের বিদ্যালয় বিষয়শ্রেণী:মউ জেলা বিষয়শ্রেণী:১৮৭৭-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৭৭-এ ভারতে প্রতিষ্ঠিত
অ্যানা হ্যারিসন (ইংরেজি পূর্ণনাম:Anna Tuthill Symmes Harrison,জুলাই ২৫,১৭৭৫ - ফেব্রুয়ারি ২৫, ১৮৬৪) মার্কিন যুক্তরাষ্ট্রের রাষ্ট্রপতি উইলিয়াম হেনরি হ্যারিসনের সহধর্মিণী এবং মার্কিন রাষ্ট্রপতি বেঞ্জামিন হ্যারিসনের পিতামহী। তিনি মার্কিন ফার্স্ট লেডি হলেও কখনোই হোয়াইট হাউজে প্রবেশ করেননি।   তথ্যসূত্র    Original text based on White House biography    বহিঃসংযোগ   Anna Harrison at Findagrave  বিষয়শ্রেণী:১৭৭৫-এ জন্ম বিষয়শ্রেণী:১৮৬৪-এ মৃত্যু বিষয়শ্রেণী:মার্কিন যুক্তরাষ্ট্রের ফার্স্ট লেডি বিষয়শ্রেণী:১৯শ শতাব্দীর মার্কিন নারী
দৈনিক গণ অধিকার ( অসমীয়া: গণ অধিকাৰ) একটি অসমীয়া আঞ্চলিক দৈনিক পত্রিকা যা উত্তর-পূর্ব ভারতের আসাম রাজ্যে বিলি হয়। RNI | Reg. No.63550/1995 | Name: GANA ADHIKAR | Publication City: KAMRUP METROPOLITAN/ GUWAHATI | Link: http://rni.nic.in/registerdtitle_search/registeredtitle_ser.aspx এটি গুয়াহাটি থেকে প্রকাশিত হয়। গণ অধিকার ইউনিটি মিডিয়া এবং ইনফ্রাস্ট্রাকচার লিমিটেডের মালিকানাধীন। পত্রিকাটি ১৯৯৪ সালে পাক্ষিক হিসাবে যাত্রা শুরু করেছিল।  গণ অধিকারের মূল লক্ষ্য হ'ল সাধারণ মানুষের অধিকার ও ন্যায়বিচারের লড়াইয়ের মুখপত্র হওয়া।  গুয়াহাটি এবং পশ্চিম আসামের কিছু অংশে এর শক্তিশালী পাঠকের সংখ্যা রয়েছে তবে আস্তে আস্তে উচ্চ আসামের কিছু অংশে এটি আকর্ষণীয় হয়ে উঠছে।   পত্রিকার প্রধান সম্পাদক হলেন ডঃ জাকির হুসেন।  সংবাদপত্রটি ২০১১ সালের এপ্রিলে এটির অনলাইন সংস্করণ শুরু করে।   তথ্যসূত্র    বহিঃসংযোগ   অনলাইন সংস্করণ   গণ অধিকার অসমীয়া পত্রিকা  বিষয়শ্রেণী:অসমীয়া ভাষার সংবাদপত্র বিষয়শ্রেণী:১৯৯৪-এ আসামে প্রতিষ্ঠিত
হিমেশ রেশামিয়া (; জন্ম ২৩ জুলাই ১৯৭৩) হচ্ছেন একজন ভারতীয় অভিনেতা, সঙ্গীত পরিচালক, গীতিকার, সুরকার, প্রযোজক, গায়ক, চিত্রনাট্যকার, চলচ্চিত্র পরিবেশক, যিনি প্রধানত বলিউড শিল্পে কাজ করে থাকেন। তিনি ২০০৬ সালে নেপথ‍্য পুরুষ কণ্ঠশিল্পী হিসেবে ফিল্মফেয়ার পুরস্কার লাভ করেন।  প্রাথমিক জীবন  হিমেশ রেশমিয়া গুজরাতের ভাবনগরে জন্মগ্রহণ করেন। তার পিতা ভিপিন রেশমিয়াও রাজুলার নিটবর্তী ঐ গ্রামে জন্মগ্রহঅণ করেন।হিমেশ অনর্গল গুজরাটি কথা বলতে পারেন।  ব্যক্তিগত জীবন  মাত্র ২১ বছর বয়সে হিমেশ তার স্ত্রী কোমল এর সাথে বিবাহ বন্ধনে আবদ্ধ হন। তাদের একটি পুত্র সন্তান রয়েছে। ২০১৭ সালে তিনি ও তার স্ত্রী বান্দ্রা পারিবারিক আদালতে ডিভোর্স পিটিশন দাখিল করে দীর্ঘ ২২ বছরের বিবাহ জীবনের বিচ্ছেদ ঘটান।  সঙ্গীত এবং চলচ্চিত্র কর্মজীবন  হিমেশের বন্ধু অভিনেতা সালমান খান এর মাধ্যমেই চলচ্চিত্রে সঙ্গীত পরিচালক হিসেবে অভিষেক ঘটে। সালমান খান হিমেশকে পিয়ার কিয়া তো ডর না কিয়া সিনেমার জন্য সঙ্গীত পরিচালক হিসেবে জতিন-ললিত এবং সাজিদ-ওয়াজিদ এর সাথে কাজ করার সুযোগ করে দেন। এই কাজে সফলতার পর হিমেশ ও খান আরো অনেক কাজ একসাথে করেছেন। সঙ্গীত পরিচালক হিসেবে হিমেশেরর সবচেয়ে বড়ো সাফল্য আসে ২০০৩ সালে তেরে নাম সিনেমার মাধ্যমে। এছাড়াও সালমান খানের সাথে প্রেম রতন ধন পায়ো, বডিগার্ড ও অন্যান্য ছবিগুলোর সঙ্গীত ও সমান ভাবে বিখ্যাত হয়েছে  সম্মাননা আশিক বানাইয়া আপনে চলচ্চিত্রে প্লে-ব্যাক এর জন্য ২০০৬ সালে হিমেশ ফিল্মফেয়ার সহ আইইফা অ্যাওয়ার্ড ও অন্যান্য পুরস্কারের সেরা প্লে-ব্যাক সঙ্গীত শিল্পীর পুরস্কারে ভুষিত হন। এছাড়াও তিনি আরো অন্যান্য অনেক সম্মাননা পেয়েছেন।  অ্যালবাম  বছর  অ্যালবাম  টীকা ২০১৬  আপ সে মৌসিকি ২য় স্টুডিও অ্যালবাম, সমগ্র অ্যালবাম ৫ ডিসেম্বর,২০১৬ সালে মুক্তি পায়।২০০৬  আপ কা সুরুর  সঙ্গীত শিল্পী হিসবে নিজের প্রথম ব্যক্তিগত অ্যালবাম. ভারতের ও পৃথিবীর সবচেয়ে বেশি বিক্রিত অ্যালবাম২০০৩  তেরা মেরা দিল  হানি হানি নামের এই ভিডিও সঙ্গীতে সালমান খানের উপস্থিতি১৯৯৫  জিন্দেগি  গেয়েছেন সুচিত্রা কৃষ্ণামূর্তিগানটি লিখেছেন সুধাকর শর্মা১৯৯৪  আন্দাজ  গেয়েছেন সুরেশ ওয়াদকর এবং কুমার শানুগানটি লিখেছেন সুধাকর শর্মা  তথ্যসূত্র   বহিঃসংযোগ          বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় সুরকার বিষয়শ্রেণী:গুজরাতি ব্যক্তি বিষয়শ্রেণী:বলিউডের নেপথ্য সঙ্গীতশিল্পী বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় চলচ্চিত্র সঙ্গীত সুরকার বিষয়শ্রেণী:ভারতীয় নেপথ্য গায়ক বিষয়শ্রেণী:ভারতীয় গায়ক বিষয়শ্রেণী:ভারতীয় পপ গায়ক বিষয়শ্রেণী:ভারতীয় সঙ্গীতশিল্পী বিষয়শ্রেণী:হিন্দি চলচ্চিত্র অভিনেতা বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে আইফা পুরস্কার বিজয়ী বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে জি সিনে পুরস্কার বিজয়ী বিষয়শ্রেণী:শ্রেষ্ঠ সঙ্গীত পরিচালক বিভাগে জি সিনে পুরস্কার বিজয়ী বিষয়শ্রেণী:শ্রেষ্ঠ সঙ্গীত পরিচালক বিভাগে স্ক্রিন পুরস্কার বিজয়ী
মালি জাতীয় অলিম্পিক ও ক্রীড়া কমিটি (; এছাড়াও সংক্ষেপে আইওসি কোড এমএলআই দ্বারা পরিচিত) হলো মালির জাতীয় অলিম্পিক কমিটি। এই সংস্থাটির ১৯৬২ সালে প্রতিষ্ঠিত হয়েছে; প্রতিষ্ঠার ১ বছর পর ১৯৬৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর মালির বামাকোতে অবস্থিত।  বর্তমানে মালি জাতীয় অলিম্পিক ও ক্রীড়া কমিটির সভাপতির দায়িত্ব পালন করছেন হাবিব সিসোকো, যিনি ২০০০ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন মুহাম্মদ ওমর ত্রাওরে।  ইতিহাস ১৯৬২ সালে মালির বহু-ক্রীড়ার সর্বোচ্চ সংস্থা হিসেবে মালি জাতীয় অলিম্পিক ও ক্রীড়া কমিটি প্রতিষ্ঠিত হয়েছে। মুসা কেইতা এই সংস্থার প্রথম সভাপতির দায়িত্ব পালন করেছেন, যিনি ১৯৬২ হতে ১৯৬৮ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় ২ বছর পর মালি ১৯৬৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে মালি  তথ্যসূত্র  বহিঃসংযোগ     এএনওসিতে মালি জাতীয় অলিম্পিক ও ক্রীড়া কমিটি   অলিম্পিডিয়ায় মালি জাতীয় অলিম্পিক ও ক্রীড়া কমিটি   অলিম্পিক.কমে মালি জাতীয় অলিম্পিক ও ক্রীড়া কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে মালি বিষয়শ্রেণী:মালির ক্রীড়া পরিচালনা পরিষদ বিষয়শ্রেণী:১৯৬২-এ মালিতে প্রতিষ্ঠিত বিষয়শ্রেণী:১৯৬২-এ প্রতিষ্ঠিত ক্রীড়া সংস্থা
লিওনার্ড বাইচাঁন (; জন্ম: ১২ মে, ১৯৪৬) ব্রিটিশ গায়ানার বারবাইসের রোজ হল এলাকায় জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭৫ থেকে ১৯৭৬ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেছেন। দলে তিনি মূলতঃ বামহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শিতা দেখিয়েছেন লেন বাইচাঁন।   আন্তর্জাতিক ক্রিকেট  ১৯৬৮-৬৯ মৌসুম থেকে ১৯৮২-৮৩ মৌসুম পর্যন্ত লেন বাইচাঁনের প্রথম-শ্রেণীর ক্রিকেট খেলোয়াড়ী জীবন চলমান ছিল। সমগ্র খেলোয়াড়ী জীবনে তিনটিমাত্র টেস্টে অংশগ্রহণ করার সুযোগ পেয়েছিলেন লিওনার্ড বাইচাঁন। ১৫ ফেব্রুয়ারি, ১৯৭৫ তারিখে লাহোরে স্বাগতিক পাকিস্তানের বিপক্ষে টেস্ট ক্রিকেটে অভিষেক ঘটে তার। ৩১ জানুয়ারি, ১৯৭৬ তারিখে মেলবোর্নে স্বাগতিক অস্ট্রেলিয়ার বিপক্ষে সর্বশেষ টেস্টে অংশ নেন।  বামহাতি উদ্বোধনী ব্যাটসম্যান হিসেবে স্মরণীয় অভিষেক পর্ব সম্পন্ন হয় লেন বাইচাঁনের। ১৯৭৪-৭৫ মৌসুমে ভারত ও পাকিস্তান গমন করেন। এ সফরের প্রথম দুই খেলায় সেঞ্চুরি করেন। দ্বিতীয় সেঞ্চুরিটি করার ফলে সফরকারীরা পরাজয় এড়াতে সক্ষম হয়। লাহোরের প্রথম টেস্টে দ্বিতীয় ইনিংসে সেঞ্চুরি করেছিলেন তিনি। নিজস্ব প্রথমে টেস্টেই সেঞ্চুরি করার বিরল কৃতিত্ব প্রদর্শন করেছেন তিনি।  কিন্তু, গাড়ি দূর্ঘটনার কবলে পড়ে ভারতের বিপক্ষে টেস্ট খেলায় অংশ নিতে পারেননি। দলে তখন রয় ফ্রেডেরিক্স ও গর্ডন গ্রীনিজের ন্যায় সেরা ব্যাটসম্যান থাকায় তার পক্ষে আর এ স্থান দখল করা সম্ভব হয়নি। তাসত্ত্বেও, নিজস্ব তৃতীয় ও সর্বশেষ টেস্ট খেলেন। পরবর্তী শীতকালে মেলবোর্নে স্বাগতিক অস্ট্রেলিয়ার বিপক্ষে সিরিজের ষষ্ঠ টেস্টে তিন নম্বর অবস্থানে থেকে ব্যাটিং করেন। তবে, ডেনিস লিলি ও জেফ থমসনের বোলিং তোপে ৩ ও ২০ রানের ইনিংস খেলতে সক্ষম হন। এরপর আর তাকে টেস্ট আঙ্গিনায় খেলতে দেখা যায়নি।   তথ্যসূত্র    আরও দেখুন   বার্নার্ড জুলিয়েন  আলভিন কালীচরণ  টেস্ট ক্রিকেট অভিষেকে শতরান করার তালিকা  ওয়েস্ট ইন্ডিয়ান টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:কাম্বারল্যান্ডের ক্রিকেটার বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার বিষয়শ্রেণী:গায়ানার ক্রিকেটার বিষয়শ্রেণী:গায়ানি ক্রিকেটার বিষয়শ্রেণী:বারবাইসের ক্রিকেটার
ভয়েসেস ফর স্কটল্যান্ড হল ২০১৯ সালের এপ্রিলে গঠিত স্কটিশ স্বাধীনতা কনভেনশনের প্রচারাভিযান শাখা। সংগঠনটি স্কটিশ স্বাধীনতার জন্য একটি নাগরিক প্রচারণা, যার লক্ষ্য স্কটিশ স্বাধীনতার জন্য ৬০% এর উপরে সমর্থন পাওয়া।   ইতিহাস  স্কটিশ ইন্ডিপেনডেন্স কনভেনশন (এসআইসি) হল একটি ক্রস-পার্টি, নির্দলীয় গোষ্ঠী যার লক্ষ্য একটি স্বাধীন স্কটল্যান্ডের ধারণা এবং আদর্শ প্রচারের জন্য স্বাধীনতার পক্ষের দল, গোষ্ঠী এবং সংগঠনগুলিকে একত্রিত করা। বর্তমান আহ্বায়ক হলেন এলেন সি. স্মিথ, সহ-আহ্বায়ক ডেভ থম্পসন। এসআইসি ২০০৫ সালে সকল রাজনৈতিক অনুপ্রেরণার জন্য একটি ফোরাম হিসাবে তৈরি করা হয়েছিল এবং যারা স্বাধীনতাকে সমর্থন করে না এবং স্কটিশ স্বাধীনতার জন্য একটি জাতীয় অনুঘটক হতে পারে।   তথ্যসূত্র   বিষয়শ্রেণী:স্কটিশ স্বাধীনতা বিষয়শ্রেণী:স্কটল্যান্ডের রাজনীতি বিষয়শ্রেণী:স্কটিশ জাতীয়তাবাদী সংগঠন বিষয়শ্রেণী:যুক্তরাজ্যে রাজনৈতিক প্রচারণা
রায়গঞ্জ সুরেন্দ্রনাথ মহাবিদ্যালয় টি উত্তর দিনাজপুর জেলার  রায়গঞ্জ শহরে অবস্থিত। এই কলেজ বা মহাবিদ্যালয়টি ১৯৮৬ সালে প্রতিষ্ঠিত হয়। এক সময় এই কলেজটি উত্তরবঙ্গ বিশ্ববিদ্যালয় এর অধীনে থাকলেও বর্তমানে এটি মালদা এ অবস্থিত গৌড়বঙ্গ বিশ্ববিদ্যালয় এর অধীনে পরিচালিত। এই মহাবিদ্যালয়টিতে স্নায়ত্বক বিষয়ে পাঠদান করা হয়।  পঠন-পাঠনের বিষয় বিজ্ঞান বিভাগ  গণিত   পদার্থবিদ্যা   রয়ায়নবিদ্যা   প্রাণী বিদ্যা  উদ্ভিদবিদ্যা  পরিসংখ্যা কলা বিভাগ  বাংলা    ইংরাজি    সংস্কৃত    আরবি  ইতিহাস    এডুকেশন    রাষ্ট্রবিজ্ঞান    অর্থনীতি   দর্শন  কমার্স অনুমোদন রায়গঞ্জ সুরেন্দ্রনাথ মহাবিদ্যালয়টি বিশ্ববিদ্যালয় মঞ্জুরি কমিশনের দ্বারা অনুমদিত। কলেজটি ২০১৬ নেক এর সমিক্ষায় বি+ গ্রেড পেয়েছে।  তথ্যসূত্র  বিষয়শ্রেণী:বিশ্ববিদ্যালয় ও মহাবিদ্যালয় বিষয়শ্রেণী:১৯৮৬-এ পশ্চিমবঙ্গে প্রতিষ্ঠিত বিষয়শ্রেণী:গৌড়বঙ্গ বিশ্ববিদ্যালয়ের অধিভুক্ত মহাবিদ্যালয় বিষয়শ্রেণী:পূর্বে উত্তরবঙ্গ বিশ্ববিদ্যালয়ের অধিভুক্ত শিক্ষাপ্রতিষ্ঠান বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
আরিয়ানা জাইরি দানিয়া মুহাম্মদ জাইরি (জন্ম: ২৭ জুলাই ২০০৫; আরিয়ানা জাইরি নামে সুপরিচিত) হলেন একজন মালয়েশীয় তীরন্দাজ, যিনি মালয়েশিয়ার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  জাইরি মালয়েশিয়ার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  আরিয়ানা জাইরি দানিয়া মুহাম্মদ জাইরি ২০০৫ সালের ২৭শে জুলাই তারিখে মালয়েশিয়ার কুয়ালালামপুরে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  জাইরি মালয়েশিয়ার প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ১০টি ১০ পয়েন্ট অর্জন করে সর্বমোট ৬৩৩ পয়েন্ট নিয়ে তিনি ৫০তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ১৫তম স্থান অধিকারী ইতালির কিয়ারা রেবালিয়াতির মুখোমুখি হয়েছিলেন, যেখানে তিনি ৬–৫ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  এছাড়াও তিনি শাকিরা মাশাইখ এবং নুরুল ফাজিলের সাথে মালয়েশীয় দল হিসেবে মহিলাদের দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৫৭টি ১০ পয়েন্ট অর্জন করে সর্বমোট ১৯১৮ পয়েন্ট নিয়ে ১০ম স্থান অধিকার করেছিল। অতঃপর প্রাথমিক পর্বে তারা ইন্দোনেশিয়ার কাছে ৫–৩ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিল।   তথ্যসূত্র    বহিঃসংযোগ      বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মালয়েশীয় নারী তীরন্দাজ বিষয়শ্রেণী:মালয়েশিয়ার অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ
ওহাইও নদী চিংড়ি বা ওহাইয়ো চিংড়ি () (বৈজ্ঞানিক নাম: ) হচ্ছে স্বাদু পানিতে প্রাপ্ত একপ্রকার সামুদ্রিক চিংড়ি। মেক্সিকো উপসাগর ও আটলান্টিক মহাসাগর সংলগ্ন ড্রেইনেজ বেসিনগুলো জুড়ে এই চিংড়ি পাওয়া যায়। সচরাচর মাছ ধরার জন্য (বিশেষ করে মাগুর মাছ) টোপ হিসেবে এই চিংড়ি ব্যবহৃত হয়। উত্তর আমেরিকায় প্রাপ্ত স্বাদু পানির চিংড়ির মধ্যে এটি সবচেয়ে বেশি পরিচিত।   বিবরণ  ওহাইও চিংড়ির গায়ের রং হালকা ধূসর এবং ওপরে ছোট ছোট নীল দাগ থাকে। এটি দৈর্ঘ্যে  পর্যন্ত লম্বা হয়। এর প্রথম জোড়ার পাগুলো বাঁকানো, এবং দ্বিতীয় জোড়া পা প্রথম জোড়া থেকে বড়। এর রোস্ট্রাম ঢেউ আকৃতি, এবং এতে দাঁতের পরিমাণ ১৩।   বিস্তৃতি  এই প্রজাতিটি সম্ভবত নর্থ ক্যারোলাইনা থেকে ফ্লোরিডার দিকে উত্তর আমেরিকার আটলান্টিক উপকূল জুড়ে পাওয়া যায়। এছাড়াও মিজুরি থেকে লুইজিয়ানা হয়ে আরো পশ্চিমেও এর বিস্তৃতি থাকতে পারে। প্রচলিত নামানুসারে ওহাইও নদী চিংড়ি সাধারণত ওহাইও নদীতে পাওয়া যায় না। ১৯৩০-এর দশক পর্যন্ত ওহাইও নদীতে এর উপস্থিতি ছিলো, এবং তার নমুনা ইন্ডিয়ানার কানেলটনে নেওয়া হয়। পরবর্তীতে এর বিস্তৃতি মিসিসিপি নদী থেকে মিজুরির সেইন্ট লুইস পর্যন্ত বিস্তৃত হয়। বাঁধ, পানির আন্তবেসিন পরিবর্তন, এবং অন্যান্য মানবসৃষ্ট কারণে এই অঞ্চল থেকে প্রজাতিটির সংখ্যা কমে যাওয়ার কারণ হিসেবে ধরা হয়।  প্রায় ৫০ বছর পর, ২০০১ সালের মে মাসে ইলিনয় অঙ্গরাজ্যের জোপা নামক স্থান থেকে এর দুটি নমুনা সংগ্রহ করা হয়। এটি নির্দেশ করছে যে, প্রজাতিটি তার প্রাক্তন আবাসে ফিরে আসছে, অথবা নমুনা নেবার পদ্ধতিটি খুব একটা কার্যকর নয়।   প্রজনন  অন্যান্য মাইক্রোব্র্যাকিয়াম প্রজাতির মতোই, ওহাইও চিংড়ি অ্যাম্ফিড্রোমোয়াস। শুককীটকে অবশ্যই সমুদ্রের লোনা পানিতে বাস করতে হয়, এবং বড় হবার পর তাকে স্বাদুপানিতে চলে যেতে হয়। এটি হয় নদীতে স্রোতের স্বাধীন গতিবেগের দ্বারা। এই পানি প্রযোজ্য বয়সে তাদেরকে বসবাসের উপযুক্ত স্থানে স্থানান্তরিত হতে সহায়তা করে। স্ত্রী চিংড়ি ডিম বহন করে নদী থেকে সমুদের দিকে যাত্রা করে, যেনো শুককীট প্রদানের সময় তা সমুদ্রে অবস্থান করে। এজন্য স্ত্রী চিংড়িও নদীর পানির গতিবেগের ওপর অনেকাংশে নির্ভরশীল। ২০০৮ সালে ইউনিভার্সিটি অফ লুইজিয়ানা অ্যাট লাফায়েতের পরিচালিত এক গবেষণায় দেখা যায়, শুককীট স্বাদুপানিতে পাঁচ দিন পর্যন্ত বাঁচতে পারে। গবেষকরা এও বলেছেন যে, বাঁধ ও অন্যান্য মানবসৃষ্ট বাঁধের কারণে নদীর স্বাভাবিক গতিপথ ও স্রোতের দিক ব্যাহত হয়, যে কারণে ওহাইও নদীতে এই চিংড়ির দুষ্প্রাপ্য উপস্থিতির প্রাথমিক কারণ।   তথ্যসূত্র   বিষয়শ্রেণী:চিংড়ি মাছ
শহীদ স্মৃতিসৌধ, ইসলামী বিশ্ববিদ্যালয় বাংলাদেশের ১৯৫২ সালের ভাষা আন্দোলন থেকে শুরু করে ১৯৭১ সালের মুক্তিযুদ্ধ পর্যন্ত বাংলাদেশের জন্য যারা শহীদ হয়েছেন, তাদের সম্মান ও স্মৃতি স্মরনার্থে নির্মিত একটি স্থাপত্য। ভাস্কর্যটি ইসলামী বিশ্ববিদ্যালয়ের প্রধান ফটকের পাশে ২০০১ সালে নির্মাণ করা হয়। চিত্রশিল্পী হাশেম খান, লেখক মুনতাসীর মামুন ও স্থপতি রবিউল ইসলাম কর্তৃক প্রণীত মডেল ও স্থাপনা কর্মের ভিত্তিকে এটি নির্মিত করা হয়। এই স্মৃতিসৌধটি বাংলাদেশের বিশ্ববিদ্যালয়গুলোর মধ্যে সবচেয়ে উচু শহীদ স্মৃতিস্তম্ভ। ভাস্কর্যটি নির্মাণে সেই সময়ে ৭০ লক্ষ টাকা লেগেছিলো।   অবস্থান  স্থাপত্যটি কুষ্টিয়া জেলার ইবি থানায় অবস্থিত ইসলামী বিশ্ববিদ্যালয় ক্যাম্পাসে অবস্থিত। প্রধান ফটক দিয়ে প্রবেশ করেই হাতের বাম দিকে অবস্থিত, শহীদ স্মৃতিসৌধের পাশেই অবস্থিত একটি ঝর্ণা ও তার পাশে অবস্থিত বিশ্ববিদ্যালয়ের কেন্দ্রীয় শহীদ মিনার।   ইতিহাস  ১৯৯৯ সালের ৫ ডিসেম্বর তৎকালীন প্রধানমন্ত্রী শেখ হাসিনা শহীদ স্মৃতিসৌধের ভিত্তিপ্রস্তর স্থাপন করেন। পরবর্তিতে ২০০১ সালের ২৩ ফেব্রুয়ারি তৎকালীন শিক্ষামন্ত্রী এ এস এইচ কে সাদেক এর শুভ উদ্বোধন করা হয়। ২০২২ সালের স্বাধীনতা দিবসে স্মৃতিসৌধে ফুল দিতে গিয়ে আওয়ামীপন্থি দুইটা শিক্ষক সংগঠন বঙ্গবন্ধু পরিষদ ইসলামী বিশ্ববিদ্যালয় শাখা ও বঙ্গবন্ধু পরিষদ শিক্ষক ইউনিট একে অপরের সাথে মারামারিতে জড়িয়ে পরে, প্রায় ২০ মিনিট ধরে হাতাহাতি হয়, ঘটনাটি নানামহল থেকে ব্যাপকভাবে সমালোচিত হয়। এছাড়াও একই বছরের বিজয় দিবসে বেদিতে ফুল দিতে গিয়ে ছাত্রলীগ কর্মচারীগণ সংঘর্ষে জড়িয়ে পরেন।   আকার  স্থাপত্যটির মূল বেদী ৩ ফুট ৯ ইঞ্চি থেকে ৫ ফুট ৯ ইঞ্চি পর্যন্ত রয়েছে। এর উপরে ৭১ ফুট উঁচু লাল রঙের ইটের খিলানের মত করে চত্বর রয়েছে। মূল বেদির উপরে বিশ্ববিদ্যালয়ের বিভিন্ন সাংস্কৃতিক আয়োজন হয়ে থাকে। মূল বেদির মাঝখানে ২১ ফুট উচ্চতার জাতীয় পতাকার দণ্ড রয়েছে। স্থাপত্যের দুই পাশে ১০ ফুট উচ্চতার, ৩৮ ফুট ৬ ইঞ্চি প্রশস্ত নিয়ে দেয়ালচিত্র রয়েছে।   স্থাপত্য তাৎপর্য  ভাস্কর্যটি ১৯৫২ সালের ভাষা আন্দোলন থেকে শুরু করে ১৯৭১ সাল পর্যন্ত বাংলাদেশে মূলধারার যত আন্দোলন হয়েছে, সেইসব স্মৃতিচারণ ও সেই সকল বিপ্লবীদের স্মরণ করতে নির্মিত হয়েছে। স্থাপত্যটির দেয়াল চিত্রে মুক্তিকামি মানুষদের বিদ্রোহী বাক্যলাপ গুণী ব্যাক্তিদের কণ্ঠে বর্ণিত হয়েছে। আর দেয়ালদুটিতে মাছ, পাখি, একতারা, শাপলাসহ বিভিন্ন ফুল ও পাতার নকশা দেয়ালচিত্রে অঙ্কিত রয়েছে যা এদেশের সংস্কৃতিকে তুলে ধরেছে।   দেয়াল চিত্র  দেয়ালচিত্রে রবীন্দ্রনাথ ঠাকুর, কাজী নজরুল ইসলাম, লালন শাহ, মীর মশাররফ হোসেন, পাগলা কানাই ও শেখ মুজিবুর রহমানের বাণী খোদিত রয়েছে।   চিত্রশালা    আরও দেখুন   ইসলামী বিশ্ববিদ্যালয়, বাংলাদেশ  মুক্তিযুদ্ধের ভাস্কর্য  শহীদ মিনার (জাহাঙ্গীরনগর বিশ্ববিদ্যালয়)   তথ্যসূত্র   বিষয়শ্রেণী:বাংলাদেশের স্বাধীনতা যুদ্ধের ভাস্কর্য বিষয়শ্রেণী:ইসলামী বিশ্ববিদ্যালয়, বাংলাদেশ বিষয়শ্রেণী:বাংলা ভাষা আন্দোলন বিষয়শ্রেণী:বাংলাদেশের স্মৃতিস্তম্ভ ও স্মারক বিষয়শ্রেণী:২০০১-এ বাংলাদেশে প্রতিষ্ঠিত বিষয়শ্রেণী:কুষ্টিয়া জেলার ভাস্কর্য
বেঙ্গল সিলিকন ভ্যালি () ভারতের পশ্চিমবঙ্গ রাজ্যের নিউ টাউনের একটি নির্মাণাধীন প্রযুক্তি কেন্দ্র। এখানে আইটি/আইটিইএস, ডেটা সেন্টার, ই-কমার্স, ইন্টারনেট অব থিংস (আইওটি), নলেজ প্রসেস আউটসোর্সিং (কেপিও), কৃত্রিম বুদ্ধিমত্তা (এআই), রিসার্চ অ্যান্ড ডেভেলপমেন্ট (আরঅ্যান্ডডি) ও টেলিযোগাযোগের মতো খাতের একাধিক টেক পার্ক, ভবন, প্রকল্প ইত্যাদি রয়েছে।https://bengalsiliconvalley.in/assets/brouchure/SILICON_VALLEY_SLIDE.pdf ২০২৫ সালে প্রযুক্তি কেন্দ্রটির নির্মাণ সম্পন্ন হবে, যা ১,০০,০০০ প্রত্যক্ষ চাকরির সুযোগ দেবে। ২০২২ সালের হিসাব অনুযায়ী বেঙ্গল সিলিকন ভ্যালিতে মোট বিনিয়োগ ১ লাখ কোটি টাকা।  ইতিহাস রাজ্যে প্রযুক্তি পরিষেবা শিল্পের উন্নতিতে সহায়তার জন্য ২০১৮ সালের ১৩ আগস্টে পশ্চিমবঙ্গের মুখ্যমন্ত্রী মমতা বন্দ্যোপাধ্যায় বেঙ্গল সিলিকন ভ্যালির ঘোষণা করেছিলেন। প্রথমদিকে  জমি নিয়ে এই প্রযুক্তি কেন্দ্র শুরু হয়েছিল। পরে অর্থমন্ত্রী অমিত মিত্রের ঘোষণার পর আরও  জমি যুক্ত হয়েছিল। ফেজ ১ ও ২-এর সময় বেঙ্গল সিলিকন ভ্যালিকে  জমি বরাদ্দ করা হয়েছিল। এর মধ্যে টাটা কন্‌সাল্টেন্সি সার্ভিসেসকে (টিসিএস)  জমি, রিলায়েন্স জিওকে  জমি, কগনিজ্যান্টকে  জমি, আইএসআই-কে  জমি, টেক মহিন্দ্রাকে  জমি ও ক্যাপজেমিনিকে  জমি বরাদ্দ করা হয়েছিল। ফেজ ৩-এর সময় বেঙ্গল সিলিকন ভ্যালিকে । ২০২২ সালের মে মাসে আরও  জমি যুক্ত হয়েছিল।  খাতসমূহ  ডেটা সেন্টার বেঙ্গল সিলিকন ভ্যালিতে একাধিক ডেটা সেন্টার প্রকল্প নির্মিত ও নির্মাণাধীন। ২০১৮ সালে নিউ টাউনে ১,০০০ কোটি টাকার একটি ডেটা সেন্টার তৈরির জন্য রিলায়েন্স জিও  জমি অধিগ্রহণ করেছিল। এখানে মাইক্রোসফটের সাথে যৌথ উফ্যোগে দুটি আন্তর্জাতিক ডেটা সেন্টার ও একটি প্রযুক্তি কেন্দ্র থাকবে। পরিকল্পনা অনুযায়ী এই ফ্যাসিলিটির বিল্ট-আপ এলাকার আয়তন । প্রথম ফেজে রিলায়েন্স জিও ১০০ কোটি টাকা বিনিয়োগ করেছিল। ২০২০ সালে এর নির্মাণ শুরু হয়েছিল।  এছাড়া আদানি এন্টারপ্রাইজেসও  জমিতে একটি হাইপার-স্কেল ডেটা সেন্টারের নির্মাণ করছে, যা বেঙ্গল সিলিকন ভ্যালিতে ডেটা সেন্টারের জন্য একক বৃহত্তম জমি।  ডেটা সেন্টারে অগ্রণী এনটিটি গ্লোবাল বেঙ্গল সিলিকন ভ্যালির  জমিতে একটি ডেটা সেন্টার তৈরি করছে। ২০২২ সালে ২,০০০ কোটি টাকার এই প্রকল্প চালু হয়েছিল। এই ফ্যাসিলিটির বিল্ট-আপ এলাকার আয়তন , ক্ষমতা ৪০ মেগাওয়াট। এটি তিনটি ফেজ বা ভবনে নির্মিত হবে, যাদের আয়তন যথাক্রমে ।  অন্যান্য ডেটা সেন্টার কোম্পানির মধ্যে  জমিতে এসটিটি গ্লোবাল,  জমিতে কন্ট্রোলএস গ্লোবাল,  জমিতে টেকনো ইলেকট্রিক অ্যান্ড ইঞ্জিনিয়ারিং এবং  জমিতে এয়ারটেল নেক্সট্রা উল্লেকখযোগ্য।  তথ্য প্রযুক্তি বেঙ্গল সিলিকন ভ্যালিতে প্রধান প্রধান তথ্য প্রযুক্তি (আইটি) কোম্পানিরা নির্মাণকাজ শুরু করেছে, যেমন  জমিতে টাটা কন্‌সাল্টেন্সি সার্ভিসেস (টিসিএস),  জমিতে এলটিআইমাইন্ডট্রি (LTIMindtree),  জমিতে পশ্চিমবঙ্গ ইলেকট্রনিক্স শিল্প উন্নয়ন কর্পোরেশন লিমিটেড (ওয়েবেল) ইত্যাদি। এছাড়া এখানে ৪০টি মাঝারি ও ছোট আইটি কোম্পানি রয়েছে।  পরিবহন বেঙ্গল সিলিকন ভ্যালি বিশ্ব বাংলা সরণিতে অবস্থিত। কলকাতা মেট্রোর লাইন ৬ এই এলাকা দিয়ে যায়।  আরও দেখুন কলকাতার টেক পার্কের তালিকা সিলিকন ভ্যালি ফিনটেক হাব, কলকাতা  তথ্যসূত্র  বিষয়শ্রেণী:পশ্চিমবঙ্গের অর্থনীতি বিষয়শ্রেণী:নিউ টাউন, কলকাতা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  — তানভির • ১৭:৫৪, ১৮ অক্টোবর ২০২২ (ইউটিসি) শাহ মোহাম্মদ ইসকন্দর মিয়া   – (অপসারণের প্রস্তাবনা দেখুনলগ দেখুন) () WP:GNG-তে উত্তীর্ণ হয় না। নিবন্ধটি প্রচারণাধর্মী এবং কিছুটা ব্যক্তিগত গবেষণাধর্মী বলে মনে হচ্ছে। পূর্বে একবার অপসারণ প্রস্তাবনার মাধ্যমে অপসারিত হয়েছিল। বর্তমান নিবন্ধটি পূর্বের অপসারিত নিবন্ধের একই সংস্করণ কিনা তা না জানার কারণে অপসারণ প্রস্তাবনা দেয়া হলো। — হাসিব (আলাপ) ১২:৩২, ১৭ অক্টোবর ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।